న్యూఢిల్లీ : నిరర్థకంగా ఉన్న, విద్యార్థులు లేని ప్రభుత్వ పాఠశాలలను ప్రైవేటుపరం చేయాలని నీతి ఆయోగ్ సిఫారసు చేసింది. ప్రభుత్వ-ప్రైవేటు భాగస్వామ్యం క్రింద వీటిని నిర్వహించాలని తెలిపింది. ‘మూడేళ్ళ చర్యల ఎజెండా’లో ఈ సిఫారసు చేసింది. ఇటీవలి సంవత్సరాల్లో ప్రభుత్వ పాఠశాలలు పెరుగుతున్నాయని, అదే సమయంలో వాటిలో చేరుతున్న విద్యార్థుల సంఖ్య తగ్గుతోందని తెలిపింది. మరోవైపు ప్రైవేటు పాఠశాలల్లో చేరేవారి సంఖ్య పెరుగుతోందని వివరించింది. ఈ పరిణామాలు ప్రభుత్వ పాఠశాలలు ఖాళీ అయ్యేందుకు దారి తీస్తున్నాయని తెలిపింది.పాఠశాలలు ఖాళీ అవుతుండటానికి కారణాలను వివరిస్తూ ప్రభుత్వ పాఠశాలల్లో ఉపాధ్యాయులు అత్యధికంగా గైర్హాజరవుతున్నారని, పాఠశాలలకు హాజరైన ఉపాధ్యాయులు బోధన కోసం చాలా తక్కువ సమయం వెచ్చిస్తున్నారని, విద్యా ప్రమాణాలు నాసిరకంగా ఉంటున్నాయని నీతి ఆయోగ్ తెలిపింది.
newdhilly : nirarthakamgaa unna, vidyaarthulu laeni prabhutva paatasaalalanu praivetuparam cheyalani neethi aayog sifaarasu chesindi. prabhutva-praivetu bhagaswamyam krinda veetini nirvahinchaalani telipindi. ‘moodella charyala ezenda’loo ee sifaarasu chesindi. iteevali samvatsaraallo prabhutva paatasaalalu perugutunnaayani, adhe samayamlo vaatilo cherutunna vidyaarthula sankhya taggutondani telipindi. marovaipu praivetu paatasaalallo cherevari sankhya perugutondani vivarinchindi. ee parinaamaalu prabhutva paatasaalalu khaalii ayyenduku daari teestunnaayani telipindi.paatasaalalu khaalii avutundataaniki kaaranaalanu vivaristuu prabhutva paatasaalallo upaadhyaayulu atyadhikamgaa gairhaajaravutunnaarani, paatasaalalaku haajaraina upaadhyaayulu bodhana kosam chala takkuva samayam vecchistunnaarani, vidya pramaanaalu naasirakamgaa untunnaayani neethi aayog telipindi.